Document ID: 31992D0076

Title and Content:
ΑΠΟΦΑΣΗ ΤΗΣ ΕΠΙΤΡΟΠΗΣ της 18ης Δεκεμβρίου 1991 για την τροποποίηση της απόφασης 86/195/ΕΟΚ για τους υγειονομικούς όρους και την υγειονομική πιστοποίηση που απαιτούνται κατά την εισαγωγή νωπών κρεάτων προέλευσης Βραζιλίας (92/76/ΕΟΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, την οδηγία 72/462/ΕΟΚ του Συμβουλίου της 12ης Δεκεμβρίου 1972 περί των υγειονομικών προβλημάτων και των υγειονομικών μέτρων κατά τις εισαγωγές ζώων βοείου, χοιρείου και αιγοπροβείου είδους, νωπών κρεάτων ή προϊόντων με βάση το κρέας προελεύσεως τρίτων χωρών (1), όπως τροποποιήθηκε τελευταία από την οδηγία 91/497/ΕΟΚ (2), και ιδίως το άρθρο 16, Εκτιμώντας: ότι οι υγειονομικοί όροι και η υγειονομική πιστοποίηση που απαιτούνται κατά την εισαγωγή νωπών κρεάτων προέλευσης Βραζιλίας θεσπίστηκαν με την απόφαση 86/195/ΕΟΚ της Επιτροπής (3), όπως τροποποιήθηκε από την απόφαση 87/455/ΕΟΚ (4), ιδίως όσον αφορά τον αφθώδη πυρετό- ότι για την υγειονομική κατάσταση στο κράτος του Mato Grosso do Sul, ιδιαίτερα όσον αφορά τον αφθώδη πυρετό, έγιναν αρκετές αποστολές της Ευρωπαϊκής Οικονομικής Κοινότητας και βρέθηκε ικανοποιητική, με ορισμένες επιφυλάξεις- ότι οι κτηνιατρικές υπηρεσίες του κράτους του Mato Grosso do Sul έχουν καλή οργάνωση και είναι ικανές να προσφέρουν τις αναγκαίες εγγυήσεις για να πληρωθούν οι όροι της απόφασης 86/195/ΕΟΚ για την εξαγωγή αποστεομένων κρεάτων και ορισμένων παραπροϊόντων προς την Κοινότητα- ότι πρέπει συνεπώς να τροποποιηθεί η απόφαση 86/195/ΕΟΚ για να επιτραπούν οι εισαγωγές ορισμένων νωπών κρετάτων από το κράτος του Mato Grosso do Sul της Βραζιλίας- ότι πρέπει εξάλλου να ληφθεί υπόψη η απόφαση 89/3/ΕΟΚ της Επιτροπής της 15ης Δεκεμβρίου 1988 σχετικά με τα υγειονομικά μέτρα προστασίας όσον αφορά τις εισαγωγές ορισμένων νωπών κρεάτων προελεύσεως Βραζιλίας (5) όπως τροποποιήθηκε τελευταία από την απόφαση 91/3/ΕΟΚ της Επιτροπής (6) και να τροποποιηθούν ανάλογα τα παραρτήματα Α, Γ, Δ και Ε της απόφασης 86/195/ΕΟΚ- ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής , ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Η απόφαση 86/195/ΕΟΚ τροποποιείται ως εξής: 1. Στο άρθρο 1 παράγραφος 1 στοιχεία α) και γ) οι λέξεις "Bahia και Espirito Santo" αντικαθίστανται από τις λέξεις "Bahia, Espirito Santo και Mato Grosso do Sul με εξαίρεση τις κοινότητες Aquidauana, Bodoquena, Bonito, Caracol, Corumba, Coxim, Jardim, Ladario, Miranda, Pedro Gomes, Porto Murtinho, Rio Negro, Rio Verde de Mato Grosso και Sonora". 2. Τα παραρτήματα Α, Γ, Δ και Ε της απόφασης 86/195/ΕΟΚ αντικαθίστανται από τα παραρτήματα Α, Γ, Δ και Ε της παρούσας απόφασης. Άρθρο 2 Η παρούσα απόφαση εφαρμόζεται από τις 15 Ιανουαρίου 1992. Άρθρο 3 Η παρούσα απόφαση απευθύνεται στα κράτη μέλη. Βρυξέλλες, 18 Δεκεμβρίου 1991.

Classification Labels:
1934
311
986
703
36
2394

Label Descriptions:
{"1934": "Πολιτική για την υγεία", "311": "ΥΓΕΙΑ", "986": "Εμπορικές πράξεις", "703": "Εμπορική νομοθεσία", "36": "ΕΜΠΟΡΙΟ", "2394": "ΤΕΛΩΝΕΙΑΚΗ ΝΟΜΟΘΕΣΙΑ"}

EuroVoc IDs (Original): 2479
614
3156
1632
2737

EuroVoc IDs (Expanded): 2479
614
3156
1632
2737

Dataset Source: meu

Split: train